Input: अग्ने पवस्व स्वपाऽअस्मे वर्चः सुवीर्यम्। दधद्रयिं मयि पोषम्। उपयामगृहीतोऽस्यग्नये त्वा वर्चसऽएष ते योनिरग्नये त्वा वर्चसे। अग्ने वर्चस्विन् वर्चस्वाँस्त्वं देवेष्वसि वर्चस्वानहं मनुष्येषु भूयासम्॥३८॥

Padapatha: अग्ने।पवस्व।स्वपा इति सुऽअपाः।अस्मेऽइत्यस्मे।वर्चः सुवीर्य्यमिति सुऽवीर्य्यम्।दधत्।रयिम्।मयि।पोषम्।उपयामगृहीत इत्युपयामऽगृहीतः।असि।अग्नये।त्वा।वर्चसे।एषः।ते।योनिः।अग्नये।त्वा।वर्चसे।अग्ने।वर्चस्विन्।वर्चस्वान्।त्वम्।देवेषु।असि।वर्चस्वान्।अहम्।मनुष्ये᳖षु।भूयासम्